CELEX: 22015D2123
Language: sk
Date: 2014-12-12 00:00:00
Title: Rozhodnutie Spoločného výboru EHP č. 256/2014 z 12. decembra 2014, ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP [2015/2123]

26.11.2015   
            
            
               SK
            
            
               Úradný vestník Európskej únie
            
            
               L 311/4
            
         ROZHODNUTIE SPOLOČNÉHO VÝBORU EHP
   č. 256/2014
   z 12. decembra 2014,
   ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP [2015/2123]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2010/63/EÚ z 22. septembra 2010 o ochrane zvierat používaných na vedecké účely (1) sa má začleniť do Dohody o EHP.
            
         
               (2)
            
            
               Smernicou 2010/63/EÚ sa zrušuje smernica Rady 86/609/EHS (2), ktorá je začlenená do Dohody o EHP, a preto je potrebné odkaz na ňu v rámci Dohody o EHP vypustiť.
            
         
               (3)
            
            
               Prílohy I a II k Dohode o EHP by sa preto mali zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   V časti 7.1 bode 9b [nariadenie Európskeho parlamentu a Rady (ES) č. 1069/2009] kapitoly I prílohy I k Dohode o EHP sa dopĺňa táto zarážka:
   
               „—
            
            
               
                  32010 L 0063: smernica Európskeho parlamentu a Rady 2010/63/EÚ z 22. septembra 2010 (Ú. v. EÚ L 276, 20.10.2010, s. 33).“
            
         Článok 2
   Text bodu 7 (smernica Rady 86/609/EHS) kapitoly XIII prílohy II k Dohode o EHP sa nahrádza takto:
   
      „32010 L 0063: smernica Európskeho parlamentu a Rady 2010/63/EÚ z 22. septembra 2010 o ochrane zvierat používaných na vedecké účely (Ú. v. EÚ L 276, 20.10.2010, s. 33).“
   
   Článok 3
   Znenie smernice 2010/63/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 13. decembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3), alebo dňom nadobudnutia účinnosti rozhodnutia Spoločného výboru EHP č. 197/2015 z 25. septembra 2015 (4), podľa toho, čo nastane neskôr.
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 12. decembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 276, 20.10.2010, s. 33.
   
      (2)  Ú. v. ES L 358, 18.12.1986, s. 1.
   
      (3)  Ústavné požiadavky boli oznámené.
   
      (4)  Zatiaľ neuverejnené v úradnom vestníku.